Mamani Mamani

miniaturadeimagen
Mamani Mamanixa aymar artistawa jupax Wuliwyatawa, jupan irnaqiwipaxa walt'at,  khust'atapuniwa kunxamatixa jupax sapa jamuqa jixt'atanakapaxa aymar markan sarnaqawinakatwa uñacht'ayaraki,  jilata Mamanin jamuqanakapaxa  aka pachanpach  uñacht'ayatawa, jach'a markanakan Washington, Tokyo, Munich, China, Singapore, Londres.

Jupaxa aymara jaqinakana wali uñt'atawa jilatawa, suni uraqina jakasiriwa. Wila masinakapaxa wali chiqapa uñt'ata jaqinakawa uka taypinwa yuriritayna, achachilapaxa wali p'iqt'iri jaqinawa. Phisqa maranitpacha achachilanakapawa uywasiritayna, aka pachana pachamamampi chikawa jakasiritayna, ukata jupaxa jamuqanaka saminchiritayna jakawinaka tuqita. Awichapaxa aymara markana sarawipa jakawinakapata yatintayiritayna, ukhamarusa chuymacht'iritaynawa Rubirturuxa saminchañapataki. Awichapawa chiqanxa yatichiritayna munasiña, chuymanchiritayna nayra tunu achachilanakana sarawinaparjama, siwsawinañaparjama  ukhamaraki yatiyawinaparjama suni jaqinakana sarawiparjama.

Jupa kikpakiwa yatiqäna, janiwa khiti yatichiripasa utjkanati. Yapunaka uywanaka tuqita ukhamaraki kamachinaka tuqita jupaxa akiri jach'a yatiqaña utana San Andres Chuqi Yapu markana tukuyatayna, ukata janipuniwa armaskanati saminchaña.  Laphinaka alañatakisa janikiwa qullqipasa utjkanati, ukata piryudiku laphinakaruwa saminchäna. Jach'a yatiqaña utana janikiwa jupatakixa askikanati payt'ayasinawa, yaqha markana sarawinakampi jupana sarawipampi, ukata jupaxa saphinakapata janikiwa t’aqaqtayaskanati, ch’amanchasiskakinawa sarawiparjama.

Roberto Mamani Mamanin luratanakapaxa cultura andina sarawinakapaniwa. Saminakaxa ma uñtaniwa ukhamarusa apiwa sarawipa, tuqt’awinakapa ukhamaraki markapana uñtawinakapa.

 Hawa t'inkikuna 

 http://mamanimamani-bolivia.blogspot.com/ 
 https://www.pinterest.es/pin/271764158744877563/
 https://www.boliviabella.com/mamani-mamani.html